title: Kommissionens gennemførelsesforordning (EU) nr. 984/2012 af 24. oktober 2012 om ændring af forordning (EF) nr. 391/2007 om gennemførelsesbestemmelser til Rådets forordning (EF) nr. 861/2006 for så vidt angår medlemsstaternes udgifter til gennemførelsen af overvågnings- og kontrolordningerne under den fælles fiskeripolitik

text:
               25.10.2012

               DA

               Den Europæiske Unions Tidende

               L 295/9

         KOMMISSIONENS GENNEMFØRELSESFORORDNING (EU) Nr. 984/2012
   af 24. oktober 2012
   om ændring af forordning (EF) nr. 391/2007 om gennemførelsesbestemmelser til Rådets forordning (EF) nr. 861/2006 for så vidt angår medlemsstaternes udgifter til gennemførelsen af overvågnings- og kontrolordningerne under den fælles fiskeripolitik
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 861/2006 af 22. maj 2006 om EU-finansieringsforanstaltninger til gennemførelse af den fælles fiskeripolitik og havretten (1), særlig artikel 8, stk. 2, og
   ud fra følgende betragtninger:

               (1)

               Unionen har siden 1990 finansieret medlemsstaternes kontrol- og håndhævelsesforanstaltninger i overensstemmelse med målene i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (2).

               (2)

               Ved forordning (EF) nr. 861/2006 er der bl.a. fastsat bestemmelser om EU-finansieringsforanstaltninger til dækning af udgifterne til kontrol, inspektion og overvågning af fiskeriet for perioden 2007-2013. Gennemførelsesbestemmelserne for disse foranstaltninger er fastsat ved Kommissionens forordning (EF) nr. 391/2007 (3).

               (3)

               Fristen for medlemsstaternes indsendelse af deres programmer for fiskerikontrol til Kommissionen er ændret ved Europa-Parlamentets og Rådets forordning (EU) nr. 693/2011 (4).

               (4)

               Af forenklingshensyn og grundet visse investeringers lave omkostninger bør det være tilladt at godkende projekter, hvis omkostninger er på under 40 000 EUR, uden at anmode om en begrundelse fra medlemsstaterne.

               (5)

               De regler, der vedrører støttedokumenter til anmodninger om forfinansiering, skal være i overensstemmelse med de relevante bestemmelser i Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5).

               (6)

               I overensstemmelse med princippet om forsvarlig økonomisk forvaltning skal medlemsstaterne have klar besked om de regler, de skal overholde for at kunne modtage EU-støtte til dækning af udgifterne til fiskerikontrol og håndhævelse.

               (7)

               Reglerne vedrørende EU's finansielle bidrag til de nationale kontrolprogrammer bør forenkles og præciseres.

               (8)

               Investeringer i kontrol og håndhævelse kan foretages både af de kompetente nationale myndigheder, de administrative organer og den private sektor. Udgiftsopgørelsen bør tilpasses i overensstemmelse hermed.

               (9)

               Forordning (EF) nr. 391/2007 bør derfor ændres i overensstemmelse hermed.

               (10)

               Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —

         VEDTAGET DENNE FORORDNING:
   Artikel 1
   I forordning (EF) nr. 391/2007 foretages følgende ændringer:

               1)

               Artikel 3, stk. 1, affattes således:
               »1.   Medlemsstater, der ønsker at modtage et finansielt bidrag til dækning af udgifter henhørende under artikel 8, litra a), i forordning (EF) nr. 861/2006, sender Kommissionen et årligt fiskerikontrolprogram senest den 15. november i det år, der går forud for det pågældende gennemførelsesår.«

               2)

               I artikel 5 udgår litra c).

               3)

               I artikel 10 affattes overskriften »forfinansiering«.

               4)

               I artikel 10, stk. 1, erstattes udtrykket »forskud« med »forfinansiering«.

               5)

               Artikel 10, stk. 2, affattes således:
               »2.   Forfinansieringen udbetales enten på grundlag af en kontrakt mellem den pågældende myndighed og leverandøren eller på grundlag af støttedokumenter, der gør det muligt at kontrollere, at de finansierede foranstaltninger er i overensstemmelse med projektbetingelserne i stk. 1.«

               6)

               Bilag IV, punkt a), nr. iv), affattes således:

                           »iv

                           rejseudgifter for inspektører, offentlige anklagere, dommere og fiskere, der følger kurserne, og for undervisningspersonalet«.

               7)

               I bilag V foretages følgende ændringer:

                           a)

                           punkt h) affattes således:
                           »lønomkostninger til personalet ved de nationale myndigheder samt godtgørelser.«

                           b)

                           følgende tilføjes som punkt i):

                                       »i)

                                       tilskud«

               8)

               I bilag VI, affattes punkt d), nr. x), således:

                           »x)

                           for undervisning og seminarer vedlægges information om emnet, oplægsholderen, en deltagerliste samt tid og sted for undervisningen.«

               9)

               Bilag VII erstattes af teksten i bilaget til nærværende forordning.

         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
      Udfærdiget i Bruxelles, den 24. oktober 2012.

            På Kommissionens vegne

         José Manuel BARROSO

            Formand

      (1)  EUT L 160 af 14.6.2006, s. 1.

      (2)  EFT L 358 af 31.12.2002, s. 59.

      (3)  EUT L 97 af 12.4.2007, s. 30.

      (4)  EUT L 192 af 22.7.2011, s. 33.

      (5)  EFT L 248 af 16.9.2002, s. 1.

      BILAG

            »BILAG VII

               Udgiftsopgørelse

            UDGIFTER (1) AFHOLDT TIL GENNEMFØRELSE AF DET NATIONALE PROGRAM FOR GENNEMFØRELSE AF KONTROL-, INSPEKTIONS- OG OVERVÅGNINGSORDNINGER FOR FISKERI
            som fastsat i artikel 11 i forordning (EF) nr. 391/2007
            Kommissionens afgørelse af/nr._
            Eventuel national reference:_
            Undertegnede _, der repræsenterer _, som er den ansvarlige myndighed for de relevante finansielle procedurer og kontrolprocedurer, bekræfter herved efter fornøden kontrol, at beløbene nedenfor er de samlede udgifter, der i overensstemmelse med de nationale bestemmelser er afholdt i 20 _ til godkendte projekter vedrørende foranstaltninger som omhandlet i artikel 8, litra a), i Rådets forordning (EF) nr. 861/2006:

                        a)

                        Computerteknologi og it-net

                        _EUR (2)

                        b)

                        Fjernkontrolteknologi og elektroniske registrerings- og rapporteringsanordninger

                        _EUR

                        c)

                        Pilotprojekter vedrørende ny teknologi

                        _EUR

                        d)

                        Undervisnings- og udvekslingsprogrammer for offentligt ansatte med ansvar for kontrol

                        _EUR

                        e)

                        Inspektions- og observatørordninger på forsøgsbasis

                        _EUR

                        f)

                        Vurdering af offentlige udgifter på kontrolområdet

                        _EUR

                        g)

                        Seminarer og medier

                        _EUR

                        h)

                        Anskaffelse og modernisering af skibe og luftfartøjer

                        _EUR

                        I ALT

                        _EUR

                  Undertegnede bekræfter endvidere, at udgiftsopgørelsen er korrekt, og at der i godtgørelsesanmodningen er taget hensyn til eventuelle tilbagebetalinger.
            Foranstaltningerne er gennemført i overensstemmelse med målene i Rådets forordning (EF) nr. 861/2006 og i Kommissionens forordning (EF) nr. 391/2007 samt med bestemmelserne i forordning (EF) nr. 2371/2002, særlig hvad angår:

                        —

                        opfyldelse af betingelserne i forordning (EF) nr. 391/2007. Ved offentlige udbud bekræfter undertegnede, at kontrakten er tildelt den tilbudsgiver, der har afgivet det økonomisk mest fordelagtige bud, idet der er truffet foranstaltninger til at forhindre enhver form for interessekonflikter, jf. principperne om gennemsigtighed og ligebehandling, og hvor dette er relevant, i overensstemmelse med EU-lovgivningen vedrørende samordning af fremgangsmåderne ved indgåelse af offentlige aftaler om bygge- og anlægsarbejder, indkøb og tjenesteydelser.

                        —

                        anvendelse af forvaltnings- og kontrolprocedurer til at kontrollere, at de medfinansierede produkter eller tjenester er leveret, og at de anmeldte udgifter er rigtige, og til at forebygge, påvise og korrigere uregelmæssigheder, forfølge svig og inddrive uretmæssigt udbetalte beløb.

                  Endelig bekræfter undertegnede at have/ikke at have (3) modtaget et forskud for ovennævnte foranstaltning(er) _.
            Udgiftsopgørelsen er korrekt.
            Dato:
            Den ansvarlige myndigheds navn (med blokbogstaver), stempel, stilling og underskrift

         (1)  Investeringer i medfør af artikel 8, litra a), nr. i) kan foretages af kompetente nationale myndigheder, administrative organer eller den private sektor.

         (2)  Nøjagtigt beløb med to decimaler.

         (3)  Det ikke relevante overstreges.«


title: Kommissionens gennemførelsesforordning (EU) nr. 316/2013 af 5. april 2013 om fastsættelse af den tildelingskoefficient, der skal anvendes på ansøgninger om importlicens for olivenolie, der er indgivet fra den 1. til den 2. april 2013 som led i toldkontingentet for Tunesien og om suspension af udstedelsen af importlicenser for april 2013

text:
               6.4.2013

               DA

               Den Europæiske Unions Tidende

               L 97/3

         KOMMISSIONENS GENNEMFØRELSESFORORDNING (EU) Nr. 316/2013
   af 5. april 2013
   om fastsættelse af den tildelingskoefficient, der skal anvendes på ansøgninger om importlicens for olivenolie, der er indgivet fra den 1. til den 2. april 2013 som led i toldkontingentet for Tunesien og om suspension af udstedelsen af importlicenser for april 2013
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2, og
   ud fra følgende betragtninger:

               (1)

               Ved artikel 3, stk. 1 og 2, i protokol nr. 1 (3) til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (4) åbnes der et toldfrit toldkontingent for import af ubehandlet olivenolie henhørende under KN-kode 1509 10 10 og 1509 10 90, som er fuldstændigt fremstillet i Tunesien, og som transporteres direkte fra dette land til EU, inden for en mængde, der fastsættes hvert år.

               (2)

               I artikel 2, stk. 2, i Kommissionens forordning (EF) nr. 1918/2006 af 20. december 2006 om åbning og forvaltning af et toldkontingent for olivenolie med oprindelse i Tunesien (5), fastsættes der månedlige kvantitative begrænsninger for udstedelsen af importlicenser.

               (3)

               I henhold til artikel 3, stk. 1, i forordning (EF) nr. 1918/2006 er der til myndighederne blevet indsendt ansøgninger om udstedelse af importlicens for en samlet mængde, der overstiger den maksimumsmængde, der er fastsat for april måned, jf. forordningens artikel 2, stk. 2.

               (4)

               Derfor bør Kommissionen fastsætte en tildelingskoefficient, så der kan udstedes importlicenser i forhold til den disponible mængde.

               (5)

               Da maksimumsmængden for april måned er nået, kan der ikke udstedes nogen importlicenser for denne måned —

         VEDTAGET DENNE FORORDNING:
   Artikel 1
   De importlicensansøgninger, der blevet indsendt den 1. og den 2. april 2013 i henhold til artikel 3, stk. 1, i forordning (EF) nr. 1918/2006, multipliceres med en tildelingskoefficient på 29,360509 %.
   Udstedelsen af importlicenser for de mængder, der er ansøgt om fra den 8. april 2013, suspenderes for april måned 2013.
   Artikel 2
   Denne forordning træder i kraft den 6. april 2013.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. april 2013.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 238 af 1.9.2006, s. 13.

      (3)  EFT L 97 af 30.3.1998, s. 57.

      (4)  EFT L 97 af 30.3.1998, s. 2.

      (5)  EUT L 365 af 21.12.2006, s. 84.


title: Kommissionens gennemførelsesforordning (EU) 2016/1451 af 2. september 2016 om faste importværdier med henblik på fastsættelse af indgangsprisen for visse frugter og grøntsager

text:
               3.9.2016

               DA

               Den Europæiske Unions Tidende

               L 237/10

         KOMMISSIONENS GENNEMFØRELSESFORORDNING (EU) 2016/1451
   af 2. september 2016
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. september 2016.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  160,3

                  ZZ

                  160,3

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  135,1

                  ZZ

                  135,1

                  0805 50 10

                  AR

                  170,1

                  CL

                  159,8

                  MA

                  157,0

                  TR

                  156,0

                  UY

                  150,7

                  ZA

                  167,8

                  ZZ

                  160,2

                  0806 10 10

                  EG

                  168,7

                  TR

                  127,7

                  ZZ

                  148,2

                  0808 10 80

                  AR

                  149,9

                  BR

                  106,9

                  CL

                  135,3

                  CN

                  98,0

                  NZ

                  128,2

                  US

                  141,5

                  ZA

                  86,0

                  ZZ

                  120,8

                  0808 30 90

                  AR

                  90,5

                  CL

                  103,0

                  TR

                  136,6

                  ZA

                  82,9

                  ZZ

                  103,3

                  0809 30 10 , 0809 30 90

                  TR

                  130,7

                  ZZ

                  130,7

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 122/2012 af 13. februar 2012 om ændring af bilaget til forordning (EU) nr. 37/2010 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer for så vidt angår stoffet methylprednisolon  EØS-relevant tekst

text:
               14.2.2012

               DA

               Den Europæiske Unions Tidende

               L 40/2

         KOMMISSIONENS GENNEMFØRELSESFORORDNING (EU) Nr. 122/2012
   af 13. februar 2012
   om ændring af bilaget til forordning (EU) nr. 37/2010 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer for så vidt angår stoffet methylprednisolon
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (1), særlig artikel 14 sammenholdt med artikel 17,
   under henvisning til udtalelse fra Det Europæiske Lægemiddelagentur udarbejdet af Udvalget for Veterinærlægemidler, og
   ud fra følgende betragtninger:

               (1)

               Der bør i overensstemmelse med forordning (EF) nr. 470/2009 fastsættes en maksimalgrænseværdi for restkoncentrationer af farmakologisk virksomme stoffer, som i Unionen er bestemt til anvendelse i veterinærlægemidler til dyr bestemt til fødevareproduktion eller i biocidholdige produkter, der anvendes i husdyrbrug.

               (2)

               Bilaget til Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (2) indeholder en liste over farmakologisk virksomme stoffer og disses klassifikation med hensyn til maksimalgrænseværdier (»MRL'er«) for restkoncentrationer i animalske fødevarer.

               (3)

               Methylprednisolon er for øjeblikket medtaget i tabel 1 i bilaget til forordning (EU) nr. 37/2010 som et stof, der for kvæg tillades anvendt til muskel, fedt, lever, nyre og mælk. De midlertidige maksimalgrænseværdier for restkoncentrationer af dette stof, som er fastsat for komælk, udløb den 1. juli 2011.

               (4)

               Yderligere data er blevet forelagt og vurderet, og på grundlag heraf anbefaler Udvalget for Veterinærlægemidler, at de midlertidige maksimalgrænseværdier for restkoncentrationer af methylprednisolon i komælk fastsættes som definitive.

               (5)

               Bestemmelserne om methylprednisolon i tabel 1 i bilaget til forordning (EU) nr. 37/2010 bør derfor ændres i overensstemmelse hermed.

               (6)

               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —

         VEDTAGET DENNE FORORDNING:
   Artikel 1
   Bilaget til forordning (EU) nr. 37/2010 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. februar 2012.

            På Kommissionens vegne

         José Manuel BARROSO

            Formand

      (1)  EUT L 152 af 16.6.2009, s. 11.

      (2)  EUT L 15 af 20.1.2010, s. 1.

      BILAG
      Rækken vedrørende methylprednisolon i tabel 1 i bilaget til forordning (EU) nr. 37/2010 affattes således:

                     Farmakologisk virksomt stof

                     Restmarkør

                     Dyreart

                     MRL

                     Målvæv

                     Andre bestemmelser
                     (jf. artikel 14, stk. 7, i forordning (EF) nr. 470/2009)

                     Terapeutisk klassifikation

                     »Methyl-prednisolon

                     Methyl-prednisolon

                     Kvæg

                     10 μg/kg

                     Muskel

                     Corticoider/glucocorticoider«

                     10 μg/kg

                     Fedt

                     10 μg/kg

                     Lever

                     10 μg/kg

                     Nyre

                     2 μg/kg

                     Mælk


title: Kommissionens gennemførelsesforordning (EU) nr. 725/2011 af 25. juli 2011 om indførelse af en procedure for godkendelse og certificering af innovative teknologier til nedbringelse af CO 2 -emissionerne fra personbiler i henhold til Europa-Parlamentets og Rådets forordning (EF) nr. 443/2009  EØS-relevant tekst

text:
               26.7.2011

               DA

               Den Europæiske Unions Tidende

               L 194/19

         KOMMISSIONENS GENNEMFØRELSESFORORDNING (EU) Nr. 725/2011
   af 25. juli 2011
   om indførelse af en procedure for godkendelse og certificering af innovative teknologier til nedbringelse af CO2-emissionerne fra personbiler i henhold til Europa-Parlamentets og Rådets forordning (EF) nr. 443/2009
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (1), særlig artikel 12, stk. 2, og
   ud fra følgende betragtninger:

               (1)

               For at fremme udvikling og hurtig udbredelse af nye og avancerede køretøjsteknologier til nedbringelse af CO2-emissionerne giver forordning (EF) nr. 443/2009 fabrikanter og leverandører mulighed for at ansøge om godkendelse af visse innovative teknologier, der bidrager til at nedbringe CO2-emissionerne fra personbiler. Det er derfor nødvendigt at præcisere kriterierne for at fastslå, hvilke teknologier, der bør komme i betragtning som miljøinnovationer i henhold til nævnte forordning.

               (2)

               Ifølge artikel 12, stk. 2, litra c), i forordning (EF) nr. 443/2009, kan teknologier, der indgår i Unionens integrerede tilgang som beskrevet i Kommissionens meddelelse af 7. februar 2007 med titlen »Resultater af revisionen af Fællesskabets strategi for nedbringelse af CO2-emissionerne fra personbiler og lette erhvervskøretøjer« (2) og i Kommissionens meddelelse af 7. februar 2007 med titlen »En konkurrencevenlig lovramme for automobiler i det 21. århundrede« (3), og som er blevet reguleret i EU-retten, eller andre teknologier, der er obligatoriske i henhold til EU-retten, ikke komme i betragtning som miljøinnovationer i henhold til nævnte forordning. Disse teknologier omfatter dæktryksovervågningssystemer, rullemodstand for dæk og gearskifteindikatorer, der falder ind under anvendelsesområdet for Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (4) og, for så vidt angår rullemodstand for dæk, Europa-Parlamentets og Rådets forordning (EF) nr. 1222/2009 af 25. november 2009 om mærkning af dæk for så vidt angår brændstofeffektivitet og andre vigtige parametre (5).

               (3)

               En teknologi, der allerede i nogen tid har været almindelig tilgængelig på markedet, kan ikke anses for innovativ i henhold til artikel 12 i forordning (EF) nr. 443/2009 og bør ikke komme i betragtning som en miljøinnovation. For at skabe de rette incitamenter er det hensigtsmæssigt at begrænse en teknologis markedsindtrængningsgrad til graden for nichesegmentet som defineret i artikel 11, stk. 4, i forordning (EF) nr. 443/2009 og at anvende år 2009 som udgangspunkt. Disse tærskelværdier bør senest revideres i 2015.

               (4)

               For at fremme teknologier med det største potentiale for nedbringelse af CO2-emissionerne fra personbiler, og især udviklingen af innovative fremdriftsteknologier, bør kun de teknologier komme i betragtning, som er væsentlige for køretøjets transportfunktion og i betydelig grad bidrager til at forbedre køretøjets samlede energiforbrug. Teknologier, der kun bidrager til dette formål eller tager sigte på at forbedre førerens eller passagerernes komfort, bør ikke komme i betragtning.

               (5)

               I henhold til forordning (EF) nr. 443/2009 kan ansøgninger indgives af både fabrikanter og leverandører. Ansøgningen bør indeholde den nødvendige dokumentation for, at alle kriterierne for at komme i betragtning er opfyldt, herunder en metodologi til at måle CO2-besparelserne ved den innovative teknologi.

               (6)

               CO2-besparelserne ved en miljøinnovation bør kunne måles med en tilfredsstillende nøjagtighedsgrad. Denne nøjagtighed kan kun opnås, når besparelserne er på 1 g CO2/km eller derover.

               (7)

               Når CO2-besparelserne ved en teknologi afhænger af førerens adfærd eller af andre faktorer, som ansøgeren ikke har kontrol over, bør denne teknologi i princippet ikke komme i betragtning som en miljøinnovation, medmindre det på grundlag af stærke og uafhængige statistiske beviser er muligt at fremsætte verificerbare antagelser om gennemsnitsførerens adfærd.

               (8)

               Den standardprøvecyklus, der anvendes til typegodkendelsesmåling af CO2-emissionerne fra et køretøj, påviser ikke alle de besparelser, der kan tilskrives bestemte teknologier. For at skabe de rette incitamenter til innovation bør kun de besparelser, der ikke dækkes af standardprøvecyklussen, tages i betragtning ved beregningen af de samlede CO2-besparelser.

               (9)

               Når CO2-besparelserne skal påvises, bør der foretages en sammenligning mellem de samme køretøjer med og uden miljøinnovationen. Prøvningsmetodologien bør omfatte målinger, der kan verificeres, gentages og sammenlignes. For at sikre ensartede spilleregler, og fordi der ikke findes en aftalt og mere realistisk kørecyklus, bør køremønsteret i den nye europæiske kørecyklus som anført i Kommissionens forordning (EF) nr. 692/2008 af 18. juli 2008 om gennemførelse og ændring af Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer (6) anvendes som en fælles reference. Prøvningsmetodologien bør være baseret på målinger på et chassisdynamometer eller på modellering eller simulering, når sådanne metodologier ville give bedre og mere nøjagtige resultater.

               (10)

               Kommissionen bør udarbejde retningslinjer for udarbejdelsen af ansøgningen og for prøvningsmetodologierne og regelmæssigt opdatere dem for at tage hensyn til erfaringer indhøstet i forbindelse med vurderingen af forskellige ansøgninger.

               (11)

               I henhold til forordning (EF) nr. 443/2009 skal ansøgningen være ledsaget af en verifikationsrapport udarbejdet af et uafhængigt og godkendt organ. Dette organ skal være en teknisk tjeneste af kategori A eller B som omhandlet i Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (7). For at sikre organets uafhængighed bør tekniske tjenester, der udpeges i overensstemmelse med artikel 41, stk. 6, i nævnte direktiv, imidlertid ikke anses for et uafhængigt og godkendt organ i betydningen i denne forordning. Organet bør foruden verifikationsrapporten fremlægge relevant dokumentation for sin uafhængighed af ansøgeren.

               (12)

               For at sikre en effektiv registrering og overvågning af de specifikke besparelser for de enkelte køretøjer bør besparelserne certificeres som led i typegodkendelsen af et køretøj, og de samlede besparelser bør indføres i typeattesten i overensstemmelse med direktiv 2007/46/EF.

               (13)

               Kommissionen bør have mulighed for på ad hoc-grundlag at verificere de certificerede samlede besparelser for de enkelte køretøjer. Når det er klart, at de certificerede besparelser ikke svarer til omfanget af de besparelser, der følger af afgørelsen om at godkende en teknologi som en miljøinnovation, bør Kommissionen kunne se bort fra de certificerede CO2-besparelser ved beregningen af de gennemsnitlige specifikke CO2-emissioner. Fabrikanten bør imidlertid i et begrænset tidsrum få mulighed for at påvise, at de certificerede værdier er nøjagtige.

               (14)

               For at sikre en gennemsigtig ansøgningsprocedure bør der foreligge et offentligt tilgængeligt resumé af ansøgningerne om godkendelse af innovative teknologier og af prøvningsmetodologierne. Når prøvningsmetodologierne er godkendt, bør de være offentligt tilgængelige. De undtagelser fra retten til aktindsigt, der er anført i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (8), finder anvendelse i nødvendigt omfang.

               (15)

               I henhold til artikel 13, stk. 3, i forordning (EF) nr. 443/2009 godkendes innovative teknologier ikke længere i henhold til den procedure, der er anført i nævnte forordning, fra datoen for en revideret CO2-emissionsmålingsprocedures ikrafttræden. For at sikre en passende udfasning af de kreditter for miljøinnovationer, der er godkendt i henhold til denne forordning, bør denne forordning revideres senest i 2015.

               (16)

               Foranstaltningerne i denne forordning er i overensstemmelse med udtalelse fra Udvalget for Klimaændringer —

         VEDTAGET DENNE FORORDNING:
   Artikel 1
   Genstand
   I denne forordning fastsættes den procedure, der skal følges ved anmodning om, og vurdering, godkendelse og certificering af innovative teknologier, som nedbringer CO2-emissionerne fra personbiler i henhold til artikel 12 i forordning (EF) nr. 443/2009.
   Artikel 2
   Anvendelsesområde
   1.   Enhver teknologi, der falder ind under anvendelsesområdet for følgende foranstaltninger, som er omfattet af den integrerede tilgang, der henvises til i artikel 1 i forordning (EF) nr. 443/2009, anses ikke for innovative teknologier:

               a)

               effektivitetsforbedringer i luftkonditioneringsanlæg

               b)

               dæktryksovervågningssystemer, der falder ind under anvendelsesområdet for forordning (EF) nr. 661/2009

               c)

               rullemodstand for dæk, der falder ind under anvendelsesområdet for forordning (EF) nr. 661/2009 og forordning (EF) nr. 1222/2009

               d)

               gearskiftindikatorer, der falder ind under anvendelsesområdet for forordning (EF) nr. 661/2009

               e)

               brug af biobrændstoffer.

         2.   En ansøgning kan indgives i henhold til denne forordning med hensyn til teknologi, forudsat at følgende betingelser er opfyldt:

               a)

               Den er monteret i højst 3 % af alle nyregistrerede personbiler i 2009.

               b)

               Den vedrører dele, som er væsentlige for køretøjets effektive drift og er forenelig med direktiv 2007/46/EF.

         Artikel 3
   Definitioner
   Ud over definitionerne i artikel 2 og 3 i forordning (EF) nr. 443/2009 anvendes følgende definitioner:
   a)   »innovativ teknologi«: en teknologi eller en kombination af teknologier med næsten samme tekniske egenskaber og karakteristika, hvor CO2-besparelserne kan påvises ved hjælp af en prøvningsmetodologi, og hvor hver af de individuelle teknologier, der udgør kombinationen, falder ind under det anvendelsesområde, der er angivet i artikel 2
   b)   »leverandør«: fabrikanten af en innovativ teknologi, som er ansvarlig for at sikre produktionens overensstemmelse, dennes autoriserede repræsentant i Unionen eller importøren
   c)   »ansøger«: den fabrikant eller leverandør, der indgiver en ansøgning om godkendelse af en innovativ teknologi som miljøinnovation
   d)   »miljøinnovation«: en innovativ teknologi ledsaget af en prøvningsmetodologi, der er godkendt af Kommissionen i overensstemmelse denne forordning
   e)   »uafhængigt og certificeret organ«: en teknisk tjeneste af kategori A eller kategori B som omhandlet i artikel 41, stk. 3, litra a) og b), i direktiv 2007/46/EF, der opfylder kravene i artikel 42 i nævnte direktiv, med undtagelse af tekniske tjenester udpeget i overensstemmelse med artikel 41, stk. 6, i nævnte direktiv.
   Artikel 4
   Ansøgning
   1.   En ansøgning om godkendelse af en innovativ teknologi som miljøinnovation forelægges skriftligt for Kommissionen. Ansøgningen og al støttedokumentationen forelægges via e-mail eller elektronisk databærer eller uploades på en server, som administreres af Kommissionen. Den skriftlige ansøgning skal indeholde en liste over støttedokumentationen.
   2.   En ansøgning skal indeholde følgende:

               a)

               ansøgers kontaktoplysninger

               b)

               en beskrivelse af den innovative teknologi og den måde, hvorpå den er monteret på et køretøj, herunder bevis for, at teknologien falder ind under det anvendelsesområde, der er angivet i artikel 2

               c)

               en kortfattet beskrivelse — som offentliggøres, når ansøgningen indgives til Kommissionen — af den innovative teknologi, herunder detaljerede oplysninger, som underbygger, at betingelserne i artikel 2, stk. 2, er opfyldt, og af den prøvningsmetodologi, der henvises til i litra e) i nærværende stykke

               d)

               en skønnet angivelse af de individuelle køretøjer, der kan eller er beregnet til at blive udstyret med den innovative teknologi, og de skønnede nedbringelser af CO2-emissionerne for disse køretøjer ved hjælp af den innovative teknologi

               e)

               en metodologi, der skal anvendes til at påvise CO2-emissionsreduktionerne ved den innovative teknologi, eller en henvisning til en sådan metodologi, hvis den allerede er godkendt af Kommissionen

               f)

               bevis for, at:

                           i)

                           den emissionsreduktion, der opnås ved hjælp af den innovative teknologi, opfylder den tærskelværdi, der er angivet i artikel 9, stk. 1, idet der tages hensyn til en eventuel indtrådt forringelse af teknologien

                           ii)

                           den innovative teknologi ikke er omfattet af de CO2-målinger i standardprøvecyklussen, der henvises til i artikel 12, stk. 2, litra c), i forordning (EF) nr. 443/2009, som angivet i artikel 9, stk. 2, i nærværende forordning

                           iii)

                           ansøgeren er ansvarlig for CO2-emissionsreduktionen ved den innovative teknologi som angivet i artikel 9, stk. 3

               g)

               en verifikationsrapport fra et uafhængigt og godkendt organ som angivet i artikel 7.

         Artikel 5
   Basiskøretøj og miljøinnovativt køretøj
   1.   Med henblik på den påvisning af CO2-emissioner, der henvises til i artikel 8, udpeger ansøgeren:

               a)

               et miljøinnovativt køretøj, der er udstyret med den innovative teknologi

               b)

               et basiskøretøj, der ikke er udstyret med den innovative teknologi, men i alle andre henseender er identisk med det miljøinnovative køretøj.

         2.   Hvis ansøgeren mener, at de oplysninger, der henvises til i artikel 8 og 9, kan påvises uden brug af et basiskøretøj og et miljøinnovativt køretøj som omhandlet i stk. 1 i denne artikel, skal ansøgningen indeholde de nødvendige oplysninger som begrundelse for denne konklusion og en metodologi, der giver tilsvarende resultater.
   Artikel 6
   Prøvningsmetodologi
   1.   Den prøvningsmetodologi, der henvises til i artikel 4, stk. 2, litra e), skal give resultater, der kan verificeres, gentages og sammenlignes. Den skal på en realistisk måde og med stor statistisk signifikans kunne påvise den innovative teknologis fordele med hensyn til CO2-emissioner og eventuelt tage hensyn til interaktionen med andre miljøinnovationer.
   2.   Kommissionen offentliggør retningslinjer for udarbejdelsen af prøvningsmetodologier for forskellige potentielle innovative teknologier, som opfylder kriterierne i stk. 1.
   Artikel 7
   Verifikationsrapport
   1.   Den verifikationsrapport, der henvises til i artikel 4, stk. 2, litra g), udarbejdes af et uafhængigt og godkendt organ, som ikke er en del af ansøgeren eller på anden måde være knyttet dertil.
   2.   Med henblik på verifikationsrapporten skal det uafhængige og godkendte organ:

               a)

               kontrollere, at de kriterier for at komme i betragtning, der er angivet i artikel 2, stk. 2, er opfyldt

               b)

               kontrollere, at de informationer, der afgives i overensstemmelse med artikel 4, stk. 2, litra f), opfylder kriterierne i artikel 9

               c)

               kontrollere, at den prøvningsmetodologi, der henvises til i artikel 4, stk. 2, litra e), egner sig til certificering af CO2-besparelserne ved den innovative teknologi for de relevante køretøjer, der henvises til i artikel 4, stk. 2, litra d), og opfylder minimumskravene i artikel 6, stk. 1

               d)

               kontrollere, at den innovative teknologi er forenelig med relevante krav til typegodkendelsen af køretøjet

               e)

               erklære, at det opfylder kravet i stk. 1 i denne artikel.

         3.   Med henblik på certificeringen af CO2-besparelserne i overensstemmelse med artikel 11 skal det uafhængige og godkendte organ på anmodning af fabrikanten udarbejde en rapport om interaktionen mellem flere miljøinnovationer, der anvendes i en type, variant eller udgave af et køretøj.
   Rapporten skal angive CO2-besparelserne ved de forskellige miljøinnovationer under hensyntagen til virkningen af interaktionen.
   Artikel 8
   Påvisning af CO2-emissioner
   1.   Følgende CO2-emissioner påvises for et antal køretøjer, som er repræsentative for de individuelle køretøjer, der er angivet i overensstemmelse med artikel 4, stk. 2, litra d):

               a)

               CO2-emissionerne fra basiskøretøjet og fra det miljøinnovative køretøj med den innovative teknologi i brug som resultat af anvendelsen af den metodologi, der henvises til i artikel 4, stk. 2, litra e)

               b)

               CO2-emissionerne fra basiskøretøjet og fra det miljøinnovative køretøj med den innovative teknologi i brug som resultat af anvendelsen af den standardprøvecyklus, der henvises til i artikel 12, stk. 2, litra c), i forordning (EF) nr. 443/2009.

         Påvisningen af CO2-emissionerne i overensstemmelse med stk. 1, litra a) og b), foretages under prøvningsforhold, der er identiske for alle prøvninger.
   2.   De samlede besparelser for et individuelt køretøj er forskellen mellem de emissioner, der er påvist i overensstemmelse med stk. 1, litra a).
   Såfremt der er en forskel mellem de emissioner, der er påvist i overensstemmelse med stk. 1, litra b), trækkes denne forskel fra de samlede besparelser, der er påvist i overensstemmelse med stk. 1, litra a).
   Artikel 9
   Kriterier for at kunne komme i betragtning
   1.   Den minimumsreduktion, der opnås med den innovative teknologi, skal være 1 g CO2/km eller derover. Denne tærskelværdi anses for at være nået, når de samlede besparelser for den innovative teknologi, der er påvist i overensstemmelse med artikel 8, stk. 2, er 1 g CO2/km eller derover.
   2.   Såfremt de samlede besparelser for en innovativ teknologi ikke omfatter eventuelle besparelser, der er påvist under standardprøvecyklussen i overensstemmelse med artikel 8, stk. 2, anses den innovative teknologi for ikke at være omfattet af standardprøvecyklussen.
   3.   Den tekniske beskrivelse af den innovative teknologi, der henvises til i artikel 4, stk. 2, litra b), skal indeholde de detaljerede oplysninger, som er nødvendige for at påvise, at teknologiens CO2-reducerende kapacitet ikke afhænger af parametre eller valg, som ansøgeren ikke har kontrol over.
   Såfremt beskrivelsen er baseret på antagelser, skal disse antagelser kunne verificeres og være baseret på et solidt og uafhængigt statistisk materiale, der støtter dem og deres anvendelsesmuligheder i hele Unionen.
   Artikel 10
   Vurdering af en ansøgning vedrørende en miljøinnovation
   1.   Når Kommissionen modtager en ansøgning, offentliggør den en kortfattet beskrivelse af den innovative teknologi og prøvningsmetodologien som omhandlet i artikel 4, stk. 2, litra c).
   2.   Kommissionen vurderer ansøgningen, og senest ni måneder efter modtagelsen af en fuldstændig ansøgning godkender Kommissionen den innovative teknologi som en miljøinnovation sammen med prøvningsmetodologien, medmindre der gøres indsigelse med hensyn til teknologiens berettigelse eller prøvningsmetodologiens relevans.
   Afgørelsen om at godkende den innovative teknologi som en miljøinnovation skal indeholde de informationer, som er nødvendige for certificering af CO2-besparelserne i overensstemmelse med artikel 11, dog med forbehold af anvendelsen af de undtagelser fra retten til aktindsigt, der er nærmere angivet i forordning (EF) nr. 1049/2001.
   3.   Kommissionen kan foreskrive tilpasninger af den foreslåede prøvningsmetodologi eller kræve, at der anvendes en anden godkendt prøvningsmetodologi end den, der foreslås af ansøgeren. Ansøgeren høres om den foreslåede tilpasning eller valget af prøvningsmetodologi.
   4.   Vurderingsperioden kan forlænges med fem måneder, hvis Kommissionen mener, at ansøgningen ikke kan vurderes på en passende måde inden for vurderingsperioden på ni måneder som følge af den innovative teknologis og den ledsagende prøvningsmetodologis kompleksitet eller som følge af ansøgningens omfang og indhold.
   Hvis vurderingsperioden skal forlænges, underretter Kommissionen ansøgeren senest 40 dage efter modtagelsen af ansøgningen.
   Artikel 11
   Certificering af CO2-besparelser ved miljøinnovationer
   1.   En fabrikant, der ønsker at udnytte en reduktion af sine gennemsnitlige specifikke CO2-emissioner med det formål at opfylde sit specifikke emissionsmål ved hjælp af CO2-besparelserne ved en miljøinnovation, skal ansøge en godkendende myndighed i henhold til direktiv 2007/46/EF om en EF-typegodkendelsesattest for det køretøj, der er udstyret med miljøinnovationen. Ansøgningen om en attest skal foruden de dokumenter med de nødvendige oplysninger, der er nærmere angivet i artikel 6 i direktiv 2007/46/EF, indeholde en henvisning til Kommissionens afgørelse om at godkende en miljøinnovation i overensstemmelse med artikel 10, stk. 2, i denne forordning.
   2.   De certificerede CO2-besparelser ved miljøinnovationen, som er påvist i overensstemmelse med artikel 8 i denne forordning, angives særskilt i både dokumentationen for typegodkendelsen og typeattesten i overensstemmelse med direktiv 2007/46/EF på grundlag af de prøvninger, der er foretaget af de tekniske tjenester i overensstemmelse med artikel 11 i nævnte direktiv ved hjælp af den godkendte prøvningsmetodologi.
   Såfremt CO2-besparelserne ved en miljøinnovation for en bestemt type, variant eller udgave ligger under den tærskelværdi, der er angivet i artikel 9, stk. 1, certificeres besparelserne ikke.
   3.   Såfremt køretøjet er udstyret med mere end en enkelt miljøinnovation, påvises CO2-besparelserne særskilt for hver miljøinnovation i overensstemmelse med proceduren i artikel 8, stk. 1. Summen af de deraf følgende besparelser, som er påvist i overensstemmelse med artikel 8, stk. 2, for hver miljøinnovation, udgør de samlede CO2-besparelser med henblik på certificeringen af dette køretøj.
   4.   Såfremt interaktion mellem flere miljøinnovationer, der er monteret på et køretøj, ikke kan udelukkes på grund af deres klart forskellige karakter, skal fabrikanten angive dette i ansøgningen til den godkendende myndighed og forelægge en rapport fra det uafhængige og godkendte organ om, hvordan interaktionen påvirker de besparelser, der opnås ved miljøinnovationerne i køretøjet, jf. artikel 7, stk. 3.
   Såfremt denne interaktion medfører, at de samlede besparelser er mindre end 1 g CO2/km gange antallet af miljøinnovationer, tages der kun hensyn til de besparelser, der opfylder tærskelværdien i artikel 9, stk. 1, ved beregningen af de samlede besparelser i overensstemmelse med stk. 3 i nærværende artikel.
   Artikel 12
   Gennemgang af certificeringerne
   1.   Kommissionen sikrer, at de certificeringer og CO2-besparelser, der er forbundet med de enkelte køretøjer, verificeres på et ad hoc-grundlag.
   Såfremt Kommissionen finder, at der er en forskel mellem de certificerede CO2-besparelser og de besparelser, den har verificeret ved hjælp af den eller de relevante prøvningsmetodologier, underretter den fabrikanten herom.
   Fabrikanten kan inden 60 dage efter modtagelsen af underretningen indsende dokumentation til Kommissionen, som beviser nøjagtigheden af de certificerede CO2-besparelser. På anmodning af Kommissionen fremlægges rapporten om interaktionen mellem forskellige miljøinnovationer som omhandlet i artikel 7, stk. 3.
   2.   Såfremt den dokumentation, der henvises til i stk. 1, ikke forelægges inden for den angivne frist, eller hvis Kommissionen finder, at dokumentationen ikke er tilfredsstillende, kan Kommissionen træffe afgørelse om ikke at tage hensyn til de verificerede CO2-besparelser ved beregningen af fabrikantens gennemsnitlige specifikke emissioner for det følgende kalenderår.
   3.   En fabrikant, hvis certificerede CO2-besparelser ikke længere tages i betragtning, kan ansøge om en ny certificering for de pågældende køretøjer i overensstemmelse med proceduren i artikel 11.
   Artikel 13
   Udbredelse af oplysninger
   En ansøger, som anmoder om fortrolig behandling af oplysninger, der er afgivet i henhold til denne forordning, skal begrunde, hvorfor undtagelserne i artikel 4 i forordning (EF) nr. 1049/2001 finder anvendelse.
   Artikel 14
   Revision
   Denne forordning og de miljøinnovationer, der er godkendt i henhold til denne forordning, revideres senest den 31. december 2015.
   Artikel 15
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. juli 2011.

            På Kommissionens vegne

         José Manuel BARROSO

            Formand

      (1)  EUT L 140 af 5.6.2009, s. 1.

      (2)  KOM(2007) 19 endelig.

      (3)  KOM(2007) 22 endelig.

      (4)  EUT L 200 af 31.7.2009, s. 1.

      (5)  EUT L 342 af 22.12.2009, s. 46.

      (6)  EUT L 199 af 28.7.2008, s. 1.

      (7)  EUT L 263 af 9.10.2007, s. 1.

      (8)  EFT L 145 af 31.5.2001, s. 43.


title: Kommissionens gennemførelsesforordning (EU) 2016/593 af 5. april 2016 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Olive de Nîmes (BOB))

text:
               19.4.2016

               DA

               Den Europæiske Unions Tidende

               L 103/12

         KOMMISSIONENS GENNEMFØRELSESFORORDNING (EU) 2016/593
   af 5. april 2016
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Olive de Nîmes (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede oprindelsesbetegnelse »Olive de Nîmes«, der er registreret ved Kommissionens forordning (EU) nr. 991/2010 (2).

               (2)

               Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Olive de Nîmes« (BOB), godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. april 2016.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  Kommissionens forordning (EU) nr. 991/2010 af 4. november 2010 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Olive de Nîmes (BOB)) (EUT L 288 af 5.11.2010, s. 12).

      (3)  EUT C 358 af 30.10.2015, s. 11.


title: Rådets gennemførelsesforordning 2012/544/FUSP af 25. juni 2012 om gennemførelse af artikel 32, stk. 1, i forordning (EU) nr. 36/2012 om restriktive foranstaltninger på baggrund af situationen i Syrien

text:
               26.6.2012

               DA

               Den Europæiske Unions Tidende

               L 165/20

         RÅDETS GENNEMFØRELSESFORORDNING 2012/544/FUSP
   af 25. juni 2012
   om gennemførelse af artikel 32, stk. 1, i forordning (EU) nr. 36/2012 om restriktive foranstaltninger på baggrund af situationen i Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien (1), særlig artikel 32, stk. 1, og
   ud fra følgende betragtninger:

               (1)

               Den 18. januar 2012 vedtog Rådet forordning (EU) nr. 36/2012.

               (2)

               I betragtning af den alvorlige situation i Syrien og i overensstemmelse med Rådets gennemførelsesafgørelse 2012/335/FUSP af 25. juni 2012 om gennemførelse af Rådets afgørelse 2011/782/FUSP om restriktive foranstaltninger over for Syrien (2) bør der opføres endnu en person og flere enheder på listen over fysiske og juridiske personer, enheder eller organer, der er omfattet af de restriktive foranstaltninger, som findes i bilag II til forordning (EU) nr. 36/2011 —

         VEDTAGET DENNE FORORDNING:
   Artikel 1
   Den person og de enheder, der er opført på listen i bilaget til nærværende forordning, tilføjes på listen i bilag II til forordning (EU) nr. 36/2012.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 25. juni 2012.

            På Rådets vegne

         C. ASHTON

            Formand

      (1)  EUT L 16 af 19.1.2012, s. 1.

      (2)  Se side 80 i denne EUT.

      BILAG

         PERSONER OG ENHEDER, DER ER OMHANDLET I ARTIKEL 1

         Personer

                  Navn

                  Identificerende oplysninger

                  Begrundelse

                  Opført på listen den

                  1.

                  Bouthaina Shaaban
                  (alias Buthaina Shaaban)

                  Født i 1953 i Homs, Syrien

                  Politisk rådgiver og medierådgiver for præsidenten siden juli 2008og som sådan involveret i de voldelige overgreb på befolkningen.

                  26.6.2012

         Enheder

                  Navn

                  Identificerende oplysninger

                  Begrundelse

                  Opført på listen den

                  1.

                  Forsvarsministeriet

                  Adresse: Umayyad Square, Damaskus
                  Tlf.: +963-11-7770700

                  Syrisk regeringsmyndighed, der er direkte involveret i undertrykkelsen.

                  26.6.2012

                  2.

                  Indenrigsministeriet

                  Adresse: Merjeh Square, Damaskus
                  Tlf.: +963-11-2219400, +963-11-2219401, +963-11-2220220, +963-11-2210404

                  Syrisk regeringsmyndighed, der er direkte involveret i undertrykkelsen.

                  26.6.2012

                  3.

                  Syriens nationale sikkerhedsbureau

                  Syrisk regeringsmyndighed og del af det syriske Baathparti. Direkte involveret i undertrykkelsen. Beordrede de syriske sikkerhedsstyrker til at anvende ekstrem vold mod demonstranterne.

                  26.6.2012

                  4.

                  Syria International Islamic Bank (SIIB)
                  (alias Syrian International Islamic Bank; alias SIIB)

                  Beliggende: Syria International Islamic Bank Building, Main Highway Road, Al Mazzeh Area, P.O. Box 35494, Damaskus, Syrien,
                  alternativ beliggenhed: P.O. Box 35494, Mezza'h Vellat Sharqia'h, ved siden af Saudi Arabiens konsulat, Damaskus, Syrien

                  SIIB har fungeret som frontfigur for Commercial Bank of Syria, hvilket gav denne mulighed for at omgå de sanktioner, den var blevet pålagt af EU. Fra 2011 til 2012 sørgede SIIB for hemmelig finansiering til en værdi af næsten 150 mio. EUR på vegne af Commercial Bank of Syria. Finansielle transaktioner, der angiveligt skulle være foretaget af SIIB, blev reelt foretaget af Commercial Bank of Syria.
                  Ud over samarbejdet med Commercial Bank of Syria for at omgå sanktionerne i 2012, har SIIB formidlet flere større betalinger for Syrian Lebanese Commercial Bank, en anden bank, der allerede var opført på EU's liste.
                  SIIB har på den måde medvirket til støtte det syriske styre finansielt.

                  26.6.2012

                  5.

                  General Organisation of Radio and TV
                  (alias Syrian Directorate General of Radio & Television Est; alias General Radio and Television Corporation; alias Radio and Television Corporation; alias GORT)

                  Adresse: Al Oumaween Square, P.O. Box 250, Damaskus, Syrien
                  Tlf.: (963 11) 223 4930

                  Statsledet organ under Syriens informationsministerium, der i den egenskab støtter og fremmer dets informationspolitik. Er ansvarlig for driften af Syriens statsejede tv-kanaler, to jordbaserede og én satelitbaseret, samt statens radiostationer. GORT har opildnet til vold mod den syriske civilbefolkning og fungeret som propagandainstrument for Assads styre og spredt misinformation.

                  26.6.2012

                  6.

                  Syrian Company for Oil Transport
                  (alias Syrian Crude Oil Transportation Company; alias “SCOT”; alias “SCOTRACO”

                  Banias Industrial Area, Latakia Entrance Way, P.O. Box 13, Banias, Syrien; websted www.scot-syria.com; e-mail: scot50@scn-net.org

                  Syriens statsejede olieselskab. Yder finansiel støtte til styret.

                  26.6.2012


title: Kommissionens gennemførelsesforordning (EU) 2015/481 af 20. marts 2015 om faste importværdier med henblik på fastsættelse af indgangsprisen for visse frugter og grøntsager

text:
               21.3.2015

               DA

               Den Europæiske Unions Tidende

               L 77/5

         KOMMISSIONENS GENNEMFØRELSESFORORDNING (EU) 2015/481
   af 20. marts 2015
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. marts 2015.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  IL

                  94,1

                  MA

                  85,6

                  TR

                  81,6

                  ZZ

                  87,1

                  0707 00 05

                  JO

                  206,0

                  MA

                  174,9

                  TR

                  161,6

                  ZZ

                  180,8

                  0709 93 10

                  MA

                  101,5

                  TR

                  172,3

                  ZZ

                  136,9

                  0805 10 20

                  EG

                  48,9

                  IL

                  68,8

                  MA

                  53,5

                  TN

                  61,8

                  TR

                  71,3

                  ZZ

                  60,9

                  0805 50 10

                  TR

                  61,9

                  ZZ

                  61,9

                  0808 10 80

                  AR

                  94,0

                  BR

                  71,9

                  CL

                  104,5

                  CN

                  81,0

                  MK

                  28,2

                  US

                  251,8

                  ZZ

                  105,2

                  0808 30 90

                  AR

                  106,6

                  CL

                  126,1

                  CN

                  102,1

                  ZA

                  133,6

                  ZZ

                  117,1

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.